Liten kudu

**Liten kudu** (*Ammelaphus imberbis*) er en skruehornantilope (Tragelaphini) i den monotypiske slekten ***Ammelaphus***. Skruehornantiloper inngår i underfamilien oksedyr (Bovinae) i kvegfamilien (Bovidae). Arten er utbredt i Øst-Afrika. To underarter blir normalt anerkjent.

Verdens naturvernunion (IUCN) regner arten som nær truet og anslo totalpopulasjonen av voksne forplantningsdyktige dyr til cirka  individer i 2016.

## Taksonomi
Liten kudu er trolig den mest basale av skruehornantilopene. Det regnes ofte til slekten buskbukker (*Tragelaphus*), men arten er ikke spesielt nært beslektet med mange av disse artene. Bovids of the World splitter de to underartene i hver sin monotypiske art, som henholdsvis nordlig liten kudu  og sørlig liten kudu , men her beholdes disse som underarter av liten kudu i slekten *Ammelaphus*. Det er imidlertid ikke avklart om arten bør plasseres i *Ammelaphus* eller *Tragelaphus*.

Populærnavnet *liten kudu* antyder også en stor kudu (*Strepsiceros strepsiceros*), men disse to artene er bare fjernt beslektet, så populærnavnene kan være misvisende. Stor kudu er nærmere beslektet med elander (*Taurotragus*).

## Biologi

Liten kudu er en mellomstor antilope med tydelig kjønnspreg, i det bare bukkene bukkene bærer horn og blir ganske mye større enn hunnene. De fysiske målene varierer dessuten noe mellom de to underartene, i det den nordlige blir litt større enn den sørlige. De nordlige bukkene blir dessuten noe mørkere enn de sørlig.

Kroppslengden er cirka 110–180 cm (nordlig 140–180 cm; sørlig 110–170 cm). Skulderhøyden er cirka 90–120 cm (nordlig 95–120 cm; sørlig 90–110 cm). Halen måler 25–46 cm (nordlig 38–46 cm; sørlig 25–433 cm). Bukkenes skruhorn måler 60–90 cm hos begge underartene. Vekten ligger rundt 56–105 kg hos begge underartene, avhengig av kjønn.

Nordlig liten kudu har litt mørkere pels enn sørlig. Forskjellen er liten mellom hunnene, men kommer mer til uttrykk hos de voksne hannene. Fargen varierer fra rødlig okergul til rødbrun og grålig sjokoladebrun hos den sørlige hannen, mens den nordlige er mer blakk grå med et rødlig innslag. Begge kjønn har et tverrgående stripemønster langs flankene og to lyse flekker på framhalsen, som kommer mindre til uttrykk hos den sørlige hunnen. Fra knærne og ned til klovene er lemmene okergule til lys rødgule. Foran øyene har dyra en avlang smal hvit flekk. Hannene har kraftig og relativ lang hals, mens hunnenes er spinkel og virker derfor lenger. Hodet er relativt lite og ørene store og bredt ansatt. Arten har sorte makeringer på på underkjeven og framhalsen. Hannene har kort mørk man, som vokser fra nakken og ut over skuldrene, der den ender opp ganske blek. Lemmene er lange og tynne og har sorte markeringer på baksiden, over knærne. Hannene bærer godt skrudde, nærmest korketrekkerlignende spisse horn.

Nordlig liten kudu er bare utbredt i lavlandene i det øst-sentrale Etiopia (Awash-området) og i det nordvestre Somalia. Habitatet består av semi-tørt tornebusklandskap i lavlandet, i den tørre Somali-Maasai sonen nord på Afrikas horn. Det er uklart hvor tallrik denne underarten er.

Sørlig liten kudu har en langt større utbredelse og er klart mest tallrik av underartene. Utbredelsen omfatter lavland med tornebusklandskap og skogområder i Sør-Etiopia, Somalia, det sentrale og sørlige Kenya, det ekstremt sørøstre Sudan, Øst-Tanzania, og det ekstremt nordøstre Uganda.

Dyra lever solitært, parvis eller i små familiegrupper innenfor en fast omkrets (typisk 2–3&nbsp;km²), kun med sesongvise forflytninger noen steder. Dietten består primært av friskt lauv (ofte fra tornebusker), men også litt gress og frukt. De drikker sjelden. Arten parer seg året rundt og har ikke noen bestemt paringstid. Hunnen går drektig i cirka 240 dager, hvoretter hun føder én kalv. Kalven avvennes etter cirka seks måneder. Hunner blir kjønnsmoden etter cirka 15 måneder, mens hanner først blir kjønnsmodne når de er 4–5 år gamle. Forventet levetid er cirka 15 år.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Boselaphini
*** Tragelaphini, skruehornantiloper
**** *[[liten kudu|Ammelaphus]]*, småkuduer (monotypisk)
***** *[[liten kudu|A. imberbis]]*, liten kudu
****** *A. i. imberbis* (nominatformen), nordlig liten kudu
****** *A. i. australis*, sørlig liten kudu
**** *[[Nyala]]*, nyala
**** *[[Tragelaphus]]*, buskbukker
**** *[[Strepsiceros ]]*, storkuduer
**** *[[Taurotragus]]*, elander
*** Bovini, villkveg og bøfler
** Antilopinae, antiloper

## Referanser




## Eksterne lenker
*